עין צורים

קבוצת עֵין צוּרִים היא קיבוץ השייך לתנועת הקיבוץ הדתי, הנמצא במועצה אזורית שפיר, מדרום לעיר קריית מלאכי.

==מגוש עציון לאזור שפיר==
מראה מן הקיבוץ בגוש עציון, 1947
תחילת דרכו של הקיבוץ הייתה ב-23 באוקטובר 1946, אז הוקם כנקודת היאחזות בגוש עציון. מקימיו היו חברי גרעין ה' של בני עקיבא ששהו קודם לכן בטירת צבי. בנובמבר 1946 קיימו מסיבה גדולה לכבוד הכנסת ספר תורה שנתרם להם.

במלחמת העצמאות נפל הקיבוץ, כמו שאר יישובי הגוש, בידי הירדנים, והגברים ששהו בו נפלו בשבי ונלקחו למחנה השבויים במפרק עד תום המלחמה.

ב-1949 הקימו יוצאי עין צורים, שלא יכלו לחזור למקומם, יישוב חדש במישור החוף הדרומי, באתר בו שכן הכפר הערבי א-סואפיר א-שרקיה<ref></ref> שחרב במלחמת העצמאות, ובסמוך ליישובים זרחיה, שפיר ומרכז שפירא. חברי הקבוצה החליטו לקרוא ליישוב החדש בשם "עין צורים" כדי להנציח את היישוב המקורי.

עם חידוש ההתיישבות בגוש עציון אחרי מלחמת ששת הימים, נוסד על מקומו ההיסטורי של עין צורים הקיבוץ ראש צורים.

==היסטוריה==
הקמת צריף ראשון - צילום של [[רודולף יונס]]
גב חדר האוכל בקיבוץ, 11/08
הקיבוץ תוכנן על ידי מאיר בן אורי בצורת מנורה, עיצוב הגן והנוי על ידי אדריכל גנים יצחק קוטנר.

חברי הקיבוץ התפרנסו בעיקר מחקלאות: גידולי שדה, מטע, רפת ולול. בהמשך הוקמו בסמוך לקיבוץ מפעלי תעשייה שונים: מפעל מעילי עור "תדמור", מפעל מתכת "עצם" ומפעל מזגנים "עצמה" (בהמשך: "עצמה-פרג") וכן בתי אירוח כפרי.

בשנות ה-80 נבנו שני מוסדות חינוך מרכזיים בשטח הקיבוץ: ישיבת הקיבוץ הדתי עין צורים (תוכנית ה"שילוב") – שחדלה לפעול בשנת 2008, ומרכז יעקב הרצוג ללימודי יהדות.

כחצי שנה לאחר ביצוע תוכנית ההתנתקות, התחילו ליישב מפונים מגוש קטיף מהיישובים נווה דקלים, נצר חזני וגדיד, באתר קרווילות שנמצא בשטח ששייך לקיבוץ. בשנת 2013 החלו המפונים לעזוב את הקרווילות לבתי הקבע שלהם ביישובים בני דקלים, באר גנים ונצר חזני שביסודות.

חזית בית הכנסת "החדש" בקיבוץ, 11/08
מועדון החבר בקיבוץ, 11/08

בשנת 2010 הופק הסרט "פרלמנט ארוחות הבוקר" בבימויו של בן המשק גולן רייז, שצולם בקיבוץ והמתאר באופן בדיוני את השפעת תהליך ההפרטה שעבר על הקיבוץ. הסרט הוקרן במסגרת פסטיבל דוקאביב.

בשנת 2015 נפתחה בבנין ישיבת הקיבוץ הדתי בעין צורים שלוחה של המכינה הקדם צבאית "צהלי" לבנות דתיות.

בין חברי עין צורים הידועים ניתן למנות את גרשון שפט – ממייסדי גוש אמונים וחבר כנסת מטעם 'התחיה'; טובה אילן – אשת חינוך ומייסדת מרכז יעקב הרצוג; יוסקה אחיטוב – מאנשי הרוח המרכזיים של הציונות הדתית המתונה.

==משק הקיבוץ==
===חינוך===
* גני ילדים.
* בית תינוקות.
*בתי ילדים (חינוך בלתי פורמלי).
* ישיבת הקיבוץ הדתי בעין צורים (נסגרה).
* מרכז יעקב הרצוג ללימודי יהדות.
* מכינת צהלי על שם תמר אריאל.
סניף של תנועת הנוער בני עקיבא.

===תעשייה===
* מפעל של חברת המזגנים עצמה פרג (נסגר).

===חקלאות===
* רפת לחלב
* לול תרנגולי הודו
* מטע אפרסמונים
* פרדס לימונים
* גידולי שדה

===תיירות נופש ומסחר===
* בריכה
* אירוח כפרי
* "[http://bottle-tree.co.il/ עץ הבקבוקים]"

== ראו גם ==
השבויים הישראלים בירדן במלחמת העצמאות

==קישורים חיצוניים==

* [http://www.ein-tzurim.org.il עין צורים]
* [https://web.archive.org/web/20070927190011/http://etzion-bloc.org.il/tabid/182/Default.aspx אתר ההיסטוריה וההנצחה של גוש עציון - עין צורים]
* [https://haifa-primo.hosted.exlibrisgroup.com/primo-explore/collectionDiscovery?vid=HAU&inst=972HAI_MAIN&collectionId=81318197310002791&lang=iw_IL אוסף יהודה נוימן - עין צורים] מתוך האוספים הדיגיטליים של ספריית יונס וסוראיה נזריאן, אוניברסיטת חיפה
* 

==הערות שוליים==

*
קטגוריה:יישובים שהוקמו ב-1949
קטגוריה:קיבוצים
קטגוריה:הקיבוץ הדתי
קטגוריה:יישובים עבריים שנחרבו במלחמת העצמאות
קטגוריה:יישובי חבל לכיש
קטגוריה:קיבוצים במחוז הדרום
קטגוריה:גוש עציון: יישובים לשעבר
קטגוריה:מקבלי נס הקוממיות